ddrg/super_eurlex huggingface dataset:
48.

kutsub komisjoni üles kohaldama turuprobleemidega seotud põllumajandustoodete suhtes erakorralisi meetmeid, sealhulgas eraladustamistoetust; märgib, et kavatseb teha selle toetuse kättesaadavaks sealihasektorile; nõuab tungivalt, et komisjon looks mehhanismi, mis võimaldab valitsusvälistel organisatsioonidel ja muudel organitel pääseda ligi eraladustatud toodetele, et aidata tagada Ukraina toiduga kindlustatust; on veendunud, et seda mehhanismi võiks kasutada ka Euroopa abifond enim puudust kannatavate isikute jaoks, eelkõige liikmesriikides, mis võtavad vastu pagulasi, et rahuldada sealset pakilist vajadust täiendavate toiduainete järele; on lisaks veendunud, et fond aitab tagada, et kriis ei mõjuta ebaproportsionaalselt just vähekaitstuid inimesi;
4.

peab kahetsusväärseks, et komisjon ei reageerinud piisavalt Euroopa Kohtu 16. veebruari 2022. aasta otsustele, kuigi ta on võtnud endale kohustuse viia lõpule õigusriigi mehhanismi kohaldamise suuniste koostamine; kordab uuesti oma seisukohta, et õigusriigiga seotud tingimuslikkust käsitleva määruse tekst on selge ja selle kohaldamiseks ei ole vaja täiendavat tõlgendamist ning et kaasseadusandjad ei ole komisjonile sellekohaseid volitusi andnud; rõhutab, et Euroopa Kohus on tunnistanud muu hulgas seda, et liikmesriigid ei saa väita, et neil ei ole võimalik piisava täpsusega kindlaks määrata määruse olulist sisu ja sellest tulenevaid nõudeid; rõhutab sellega seoses, et õiguslikult mittesiduvate ja määrusesse mittekuuluvate suuniste väljatöötamise protsess ei tohi mingil juhul põhjustada määruse kohaldamise edasist edasilükkamist, ning juhib tähelepanu ka sellele, et komisjonil on kohustus rakendada ELi õigusakte, sõltumata valimiste ajakavast liikmesriikides;
57.

väljendab heameelt internetis leviva vihakõne vastase võitluse tegevusjuhendi kuuenda hindamise ja internetis leviva vihakõne kõrvaldamisel tehtud edusammude üle; peab siiski kahetsusväärseks asjaolu, et kuigi 24 tunni jooksul läbivaadatud teadete keskmine määr on endiselt kõrge (81 %), on see alates 2020. aastast (90,4 %) vähenenud ning alates 2019. ja 2020. aastast on keskmine eemaldamismäär langenud 62,5 %-le; nõuab tungivalt, et komisjon jätkaks koostööd platvormidega, et kaotada internetis vihakõne ning parandada eemaldamismäära, läbipaistvust ja kasutajatele antavat tagasisidet;
4.

märgib, et kõik liikmesriigid saavutavad eeldatavasti pandeemiaeelse tootmistaseme 2022. aasta lõpuks; on teadlik asjaolust, et majanduse taastumise kiirus on liikmesriigiti ja piirkonniti erinev, kusjuures liikmesriikide vahel olid 2021. aastal märkimisväärsed erinevused; märgib siiski, et 2022. ja 2023. aastal peaks taastumine olema ühtlasem; rõhutab asjaolu, et ELi 2022. ja 2023. aastaks prognoositud kasvumäärad on SKP prognoositud ülemaailmsest kasvumäärast st madalamad;
16.

võtab teadmiseks komisjoni poolt oma 2020. aasta aruandes ELi kodakondsuse kohta teatavaks tehtud kavatsuse ajakohastada direktiive, milles käsitletakse liikuvate ELi kodanike hääletamisõigusi kohalikel ja Euroopa Parlamendi valimistel (nõukogu direktiivid 94/80/EÜ ja 93/109/EÜ); rõhutab sellega seoses, et kiiremas korras tuleb eemaldada kõik tõkked ja raskused, mis takistavad liikuvatel ELi kodanikel, sealhulgas puuetega inimestel, hääletamisõigusi kasutada, ning suurendada ja hõlbustada kohalikke ja Euroopa Parlamendi valimisi ja hääletusmenetlusi käsitleva teabe pakkumist (näiteks ühtse, täielikult kättesaadava ELi-ülese teabeplatvormi kaudu), ergutada liikmesriike eelkõige kohalikul tasandil hõlbustama liikuvate ELi kodanike hääletamisõiguste kasutamist ning uurida ja rakendada kaughääletuse, sealhulgas elektroonilise hääletamise võimalusi, et suurendada ja hõlbustada demokraatlikku osalust; rõhutab, et kaughääletuseks peavad liikmesriigid tagama, et elektrooniliste ja internetisüsteemide kavandamine ja kasutuselevõtmine oleks läbipaistev ning et arvet saaks pidada nii käsitsi kui elektrooniliselt, ilma et see ohustaks hääletuse salastatust ja isikuandmete kaitset kooskõlas kohaldatava liidu õigusega; tuletab meelde, et mõnes liikmesriigis on puuetega inimesed, kelle suhtes kohaldatakse kaitsemeetmeid (nt eestkoste), jäetud poliitikas osalemisest automaatselt kõrvale ja seega on nad jäetud ilma ka hääleõigusest; rõhutab, et niisugusest drastilisest lahendusest tuleb loobuda ja selle asemel tuleb puuetega inimesi teatavates eluvaldkondades hoopis toetada; tunneb sellega seoses heameelt komisjoni lubaduse üle teha liikmesriikide ja Euroopa Parlamendiga koostööd, et tagada puuetega inimeste poliitilised õigused teistega võrdsetel alustel ja eelkõige tagada selle õiguse kasutamine järgmistel Euroopa Parlamendi valimistel;
49.

tuletab meelde, et ühinemisvabaduse rahvusvahelised standardid nõuavad, et ametiasutused kohaldaks eeldust, et kodanikuühiskonna organisatsioonidel on vabadus taotleda ja saada rahastust mis tahes allikast, ning eeldust, et nende tegevus on seaduslik, kusjuures piirangud on võimalikud juhul, kui need on ette nähtud õigusaktidega, taotlevad õiguspäraseid eesmärke ja on demokraatlikus ühiskonnas vajalikud kõnealuste eesmärkide saavutamiseks;
78.

rõhutab, kui oluline on naiste ja tütarlaste juhtroll ja osalemine kõigil otsustustasanditel ning et naiste võrdne osalemine avalikus ja poliitilises elus on hea valitsemistava ja poliitikakujundamise seisukohalt väga oluline; rõhutab, kui oluline on, et naised oleksid läbirääkimistel esindatud mõlemapoolselt välistegevuse kõigil tasanditel; kordab, et kui naised ja tütarlapsed juhivad võrdselt, saavad kogukonnad tervikuna kasu parematest ja püsivamatest lahendustest; võtab teadmiseks, et naised on poliitilise ja avaliku elu tasanditel alaesindatud ning et edusammud on aeglased;
D.

arvestades, et Hiina Rahvavabariigis on traditsiooniliste uskumuste tõttu väga madal vabatahtliku elundidoonorluse määr; arvestades, et 1984. aastal hakkas Hiina rakendama õigusakte, mis lubavad eemaldada elundeid hukatud vangidelt; arvestades, et Hiina teatas, et ta lõpetas 2015. aastal hukatud vangide elundite kasutamise ja on käivitanud riikliku doonorlussüsteemi, kuid ei keelustanud täielikult seda tava, mis on endiselt seaduslik;
11.

väljendab sügavat muret vahejuhtumite pärast, mis viitavad valitsuse selgele sekkumisele kohtuasjadesse, mis on seotud Osman Kavalale süüdistuse esitamisega; on sügavalt mures selle pärast, et Türgi kohtusüsteem ja ametivõimud on eiranud Euroopa Inimõiguste Kohtu otsuseid ning Türgi kohtusüsteemi teatavad osad ei järgi üha sagedamini Türgi konstitutsioonikohtu otsuseid; nõuab, et Türgi ametivõimud võtaksid kõik võimalikud meetmed, et tegeleda kohtusüsteemi praeguse halva olukorraga ja taastada selle sõltumatus kooskõlas Euroopa inimõiguste ja põhivabaduste kaitse konventsiooni artikliga 6, tagades kõigi Türgi kohtuorganite erapooletuse ja kaitstes neid poliitilise sekkumise eest;
C.

arvestades, et Euroopa Parlament on konverentsile täielikult pühendunud ja on kindlalt veendunud, et ELi tuleb reformida, et suuta lahendada mitte ainult praeguseid, vaid ka tulevasi probleeme;
17.

kutsub komisjoni, Euroopa välisteenistust ja liikmesriike üles toetama kolmandate riikide ametiasutusi ennetavate suuniste andmisel kaugõppe parimate tavade kohta ning selle tagamisel, et kasutatakse asjakohaseid ja turvalisi vahendeid, õppekavu ja tehnoloogiat ning et need tehakse kättesaadavaks madala sissetulekuga peredest pärit lastele, maapiirkonnas elavatele lastele, põlisrahvustest lastele ning lapsrändajatele, tõrjutud lastele ja puuetega või õpiraskustega lastele, asendushooldusel olevatele lastele, kinnipidamiskohas viibivatele lastele ning lastele, kes elavad äärepoolsetes piirkondades või keskkonnas, kus nad on ilma jäetud vabadusest või kus internetiühendus ei ole kõikjal kättesaadav; rõhutab digiõppe potentsiaali võimaldada haridusasutustel jõuda kiirelt paljude lasteni, edendades samal ajal partnerlusi ja tehes koostööd paljude erinevate kodanikuühiskonna ning avaliku ja erasektori osalejatega; on siiski veendunud, et digiõppesse tehtavate investeeringutega peab püüdma vähendada digilõhet ja need peavad olema kontekstipõhised, vastama lapse huvidele ning ei tohi kahjustada hariduse alustaristu ja personali toetamist ega kontaktõpet; tuletab siiski meelde, et pandeemia ajal ei ole juurdepääs digitehnoloogiale ikka veel olnud õiglane ega laialt levinud; on seisukohal, et selles sektoris on vaja suuri investeeringuid nii koolitusse kui ka rahastamisse; nõuab, et EL ja selle liikmesriigid pakuksid õpetajatele, lapsevanematele ja õpilastele jätkuvalt kättesaadavaid õppematerjale ja avatud juurdepääsu digitaalsetele vahenditele; rõhutab sellega seoses, et laste privaatsus ja isikuandmete kaitse tuleb tagada kõigi digitaalsete vahendite puhul ning tähelepanu tuleb pöörata sooteadlikule sisule ja laste erinevatele elutingimustele;
36.

kutsub nõukogu, komisjoni, Euroopa välisteenistust ja ELi liikmesriike üles kooskõlas ELi inimõiguste ja demokraatia tegevuskavaga aastateks 2020–2024 tegelema usu või veendumuste alusel toimuva tagakiusamise probleemiga ELi inimõiguste välispoliitika ühe prioriteedina; rõhutab, et usu- ja veendumusvabaduse kaitsmiseks ja edendamiseks on vaja mitmekihilist ja mitut osalejat kaasavat lähenemisviisi, mis hõlmab inimõigusi, dialoogi, vahendamist ja konfliktide lahendamist ning ennetamist, mis hõlmavad mitut riiklikku ja valitsusvälist osalejat, näiteks usupõhiseid organisatsioone, usujuhte, mitteuskujate rühmasid, kodanikuühiskonna organisatsioone ja inimõiguste kaitsjaid; nõuab selles küsimuses tihedama koostöö tegemist ÜRO algatustega; kordab oma üleskutset vaadata korrapäraselt ja avalikult läbi usu- ja veendumusvabadust käsitlevad ELi suunised, et hinnata nende rakendamist ja teha ettepanekuid nende ajakohastamiseks; nendib, et ELi suunistes on ette nähtud, et nõukogu inimõiguste töörühm hindab nende suuniste rakendamist pärast kolme aasta möödumist, kuid sellist hindamist ei ole jagatud ega avalikustatud; on seisukohal, et sellises hindamises tuleks tõsta esile parimad tavad, teha kindlaks parandamist vajavad valdkonnad ja anda konkreetseid soovitusi suuniste rakendamise kohta vastavalt kindlaksmääratud ajakavale ja vahe-eesmärkidele; nõuab, et see hindamine lisataks ELi aastaaruannetesse inimõiguste ja demokraatia kohta maailmas; nõuab ka, et suuniste rakendamise eduaruanded edastataks parlamendile korrapäraselt;
72.

on veendunud, et see peaks hõlmama andmeid sektori panuse kohta keskkonnasäästlikkusse, samuti andmeid tootmise, töötlemise ja tarbimise kohta, sealhulgas külalismajandussektoris ja avalikes sööklates, ELi-sisese ja kolmandate riikidega toimuva kaubanduse ning põllumajandustootjate hindade ja jaehindade, tarbijate eelistuste, tarneahela struktuuride, lisaväärtuse ja põllumajandustootjate osakaalu kohta tarneahelates; on veendunud, et need andmed on olulised selleks, et kujundada ja jälgida ELi mahepõllumajandusliku tootmise poliitikat ning võtta meetmeid pakkumise ja nõudluse tasakaalustamatuse kõrvaldamiseks, hinnata tarbimis- ja tootmissuundumusi ning suurendada sektori läbipaistvust ja usaldust;
93.

märgib, et väikesemahulise kalapüügiga tegelevad ELi kalalaevastikud on väga vanad, eriti äärepoolseimates piirkondades, et nende laevade keskmine vanus on väga kõrge ning et need on ohtlikud nii neil töötavatele inimestele kui ka püügile, mis toob veel kord esile vajaduse EMKVFi toetuse järele uute laevade ostmiseks, ilma et see tooks kaasa püügimahu kasvu, pidades kinni maksimaalse jätkusuutliku saagikuse normist ja parandades seeläbi nende keskkonnatoimet;
55.

rõhutab, et COVID-19 pandeemia ja praegune sõjaline kriis Ukrainas on näidanud tungivat vajadust luua ELi turismiamet; on veendunud, et koordineerimine on hädavajalik lühiajalise lahendusena ELi turismitööstuse taastumiseks ning et turismi eriosakonna loomine ühes olemasolevas ametis peaks olema kiiresti tehtav ning see eriosakond peaks vastutama sellise uue ELi turismi kaubamärgi loomise eest, mis edendaks Euroopat kõigi jaoks ohutu, kestliku ja aruka sihtkohana; nõuab ühist ELi kampaaniat Euroopa reisisihtkohana reklaamimiseks, et meelitada turiste sihtkohtadesse, mis on kõige suuremas sõltuvuses Venemaa ja Ukraina turistidest;
M.

arvestades, et paljud naised on jäänud Ukrainasse ja mobiliseerunud võitluseks või mittesõjalise toe andmiseks; arvestades, et Ukraina sõjaväest moodustavad naised umbes 15 % ja lahinguväljal on praegu ligikaudu 300 000 naist; arvestades, et Ukrainas on kinni peetud naissõdureid; arvestades, et on märke sellest, et vangistatud Ukraina naissõdureid on piinatud, alandatud ja nad on langenud seksuaalvägivalla ohvriks; arvestades, et teated sellise väärkohtlemise kohta on murettekitavad; arvestades, et äärmiselt oluline on järgida Genfi konventsiooni sätteid sõjavangide humaanse kohtlemise kohta (artikkel 13); arvestades, et naised moodustavad ka teise kaitseliini, pakkudes mittesõjalist tuge ja elutähtsat logistikat, sealhulgas abi tsiviilisikute evakueerimisel; arvestades, et Ukrainasse on jäänud naisi, kellel ei ole lubatud riigist lahkuda, näiteks need, kes töötavad elutähtsates taristutes, või need, kes ei soovi või ei saa riigist lahkuda;
A.

arvestades, et Venemaa Ukraina-vastane agressioonisõda on Moldova Vabariiki ebaproportsionaalselt palju mõjutanud ja seda peamiselt seetõttu, et sissetungi algusest saadik on riiki jõudnud rohkem kui 450 000 pagulast (kellest peaaegu 100 000 on riiki paigale jäänud), mille tulemusel on Moldova Vabariigis Ukraina pagulasi ühe elaniku kohta rohkem kui teistes Ukraina pagulasi vastu võtnud riikides, ja ka seetõttu, et kaubavahetus on vähenenud ning energia- ja transpordihinnad tõusnud;
3.

on seisukohal, et kuulamisi tuleks korraldada sobiliku sagedusega ja sobival viisil, mis on artikli 7 lõike 1 kohase menetluse mõjusa kasutamise eeltingimus; peab sellega seoses tunnustust väärivaks, et eesistujariik Prantsusmaa on mõlemas menetluses kuulamisi jätkanud; märgib aga murega, et vaatamata parlamendi korduvatele nõudmistele ei ole kuulamisi korraldatud korrapäraselt, struktureeritult ja avatult; nõuab, et tulevased eesistujariigid korraldaksid kuulamisi regulaarselt ja vähemalt üks kord eesistumisperioodi jooksul; palub nõukogul tagada, et ELi lepingu artikli 7 lõike 1 kohastel kuulamistel käsitletaks ka uusi sündmusi ja suundumusi, sealhulgas neid, mis on seotud põhiõiguste rikkumisega;
36.

rõhutab, et rahvusvaheline üldsus peaks intensiivistama majanduslikku ja poliitilist koostööd riikidega, kes on valmis läbi viima reforme ja saavutama edu, et olla piirkonnas eeskujuks, mis võib aidata stabiliseerida kogu piirkonda; väljendab heameelt jõupingutuste üle, mida mõned riigid on teinud demokratiseerimiseks; toonitab asjaolu, et piirkondlikud edulood, näiteks Lääne-Aafrika rannikupiirkonna puhul, võivad etendada rolli kogu piirkonna stabiliseerimisel, ning on seetõttu veendunud, et selliseid positiivseid näiteid tuleb veelgi ergutada ja toetada;
M.

arvestades, et teadete kohaselt on viimase kahe kuu jooksul vangistatud viis Küünlavalguspartei kandidaati; arvestades, et teisi kandidaate on sunnitud oma kandidatuuri tagasi võtma, et neile ei esitataks selliseid valesüüdistusi nagu kuriteo kavandamine; arvestades, et valitsus on varem kasutanud sarnaseid süüdistusi opositsioonierakondadest ja -kandidaatidest vabanemiseks; arvestades, et 2021. aastal keeldusid ametivõimud registreerimast Kambodža Rahvuslikku Südameparteid (Cambodia National Heart Party), mille korraldaja on nüüd siseministeeriumi uurimise all; arvestades, et viimastel nädalatel on Kambodža Rahvapartei kontrolli all olev riiklik valimiskomisjon takistanud paljudel küünlavalguspartei kandidaatidel eelseisvatel valimistel kandideerida; arvestades, et mitme otsusega on 11 omavalitsusüksuses tühistatud kogu kandidaatide nimekiri;
52.

kutsub komisjoni üles tõhustama tööd kodanikuhariduse valdkonnas, et parandada kõigis liikmesriikides ligipääsu kodanikuharidusele ja selle kvaliteeti ning toetada kõigile vanuserühmadele mõeldud kodanikuhariduses Euroopa mõõtme arendamist; on veendunud, et kodanikuhariduse valdkonnas Euroopa tasandi koostoime loomise, selleks eraldatud ELi vahendite haldamise ning ühiste meetodite, tavade, vahendite ja sisu osas tehtava töö koordineerimise eest peaks vastutama alaline struktuur; on seisukohal, et see struktuur peaks vastutama ka andmete kogumise ja liidu rahastatavate kodanikuhariduse meetmete mõju hindamise eest, et levitada ja laiendada kõige edukamaid meetmeid ning võimaldada komisjonil selle alusel esitada poliitilisi ja seadusandlikke algatusi; on veendunud, et see peaks toetama nii õpetajatele kui ka haridustöötajatele kodanikuhariduse koolituse andmise võimalusi ning ergutama riikidevahelisi vahetusi;
29.

rõhutab, et komisjon peab tagama, et kõik lepinguosalised ja koostööd tegevad kolmandad riigid järgiksid Kirde-Atlandi Kalanduskomisjoni uusimaid otsuseid ning et need integreeritaks täielikult ja kiiresti ELi õigusesse; nõuab tungivalt, et komisjon teeks koostööd teiste lepinguosalistega, et lisada sellesse ambitsioonikad kontrolli- ja kalavarude majandamise meetmed, mis vastavad ühise kalanduspoliitika ja Euroopa rohelise kokkuleppe eesmärkidele ning on kooskõlas kaubandus- ja koostöölepingus sätestatud reeglitega juurdepääsu kohta mõlema lepinguosalise jurisdiktsiooni alla kuuluvatele vetele ja kalavarudele;
D.

arvestades, et programm „Euroopa horisont“ jääb maailmale avatuks, ning arvestades, et liit teeb tööd selle nimel, et tagada ühine arusaam sellistest põhimõtetest nagu teadusuuringute eetilisus ja usaldusväärsus, sooline võrdõiguslikkus, mitmekesisus ja kaasatus, avatud andmed ja avatud teadus, akadeemiline vabadus, standardid ja tõenditel põhinev poliitikakujundamine, ning viia need põhimõtted ellu;
15.

rõhutab, et üks põhjuseid, miks piiriülesed juhtumid võivad olla juriidiliselt keerulised, on riikide erisugune terminoloogia, näiteks erinevused liikmesriikide vanuse alampiiri nõuetes, mille tagajärjel võib juhtuda, et last koheldakse erinevate vanusekriteeriumide tõttu erinevalt, või on lapse õigusnõustajal lastega seotud menetlustes erinevad rollid;
E.

arvestades, et lämmastik on taimede ja põllukultuuride kasvu jaoks eluliselt tähtis toitaine; arvestades, et selle suur kontsentratsioon vees on inimestele ja loodusele kahjulik; arvestades, et nitraadid põhjustavad hapnikukadu ja eutrofeerumist ning ohustavad seega nii inimeste tervist kui ka ökosüsteeme; arvestades, et neil on märkimisväärne majanduslik mõju inimtarbimiseks mõeldud vee käitlusele, magevee transportimisele mõjutatud kogukondadele ja reostunud veest sõltuvatele majandussektoritele;
K.

arvestades, et Afganistani humanitaarkriis on maailmas üks kiiremini süvenevaid kriise, mis on avaldanud naistele ja tütarlastele ebaproportsionaalselt suurt mõju; arvestades, et peaaegu 100 % Afganistani leibkondadest, mille perekonnapea on naine, seisab silmitsi toiduga kindlustamatusega; arvestades, et Talibani valitsuse kehtestatud uus poliitika on oluliselt mõjutanud naiste võimet elatist teenida, tõugates nad veelgi suuremasse vaesusse, ning et paljud naissoost perekonnapead on selle tagajärjel eriti rängalt kannatanud;
30.

on arvamusel, et need menetlused on aluslepingutega väga vähesel määral reguleeritud, ja nõuab kolme ainult sellele küsimusele pühendunud institutsiooni vahel uut institutsioonidevahelist kokkulepet, milles arvestataks täielikult selle erilise põhiseadusliku väärikusega ja mis suurendab Euroopa Liidu demokraatlikku legitiimsust; on seisukohal, et selles uues institutsioonidevahelises kokkuleppes võiks kaaluda meetmeid, et vältida toimikute institutsioonilist blokeerimist;
11.

tuletab lisaks meelde, et õigusriigi põhimõtete järgimist ja ELi vahendite usaldusväärset finantsjuhtimist tuleb pidevalt hinnata kogu taaste- ja vastupidavusrahastu elutsükli jooksul ning et vahe-eesmärkide ja sihtide rahuldav täitmine ning nendega seotud maksed eeldavad, et vahe-eesmärkide ja sihtidega seotud meetmeid, mis on juba rahuldaval viisil täidetud, ei ole tagasi pööratud; rõhutab, et komisjon peab hoiduma rahaliste vahendite väljamaksmisest ja vajaduse korral need tagasi nõudma, kui sellised tingimused ei ole enam täidetud;
16.

väljendab muret selle pärast, et ühelainsal oligarhil, Bidzina Ivanišvilil, on Gruusia poliitikas ja majanduses hävitav roll ning tal on ulatuslik kontroll valitsuse ja selle otsuste üle, sealhulgas otsuste üle, mis puudutavad ajakirjanike ja poliitiliste oponentide tagakiusamist poliitilistel põhjustel; on väga mures, et on tulnud avalikuks, et Bidzina Ivanišvilil on Kremliga isiklikud ja ärisidemed, mis määravad Gruusia praeguse valitsuse seisukoha Venemaa-vastaste sanktsioonide suhtes; kutsub nõukogu ja demokraatlikke partnereid üles kaaluma Bidzina Ivanišvilile tema rolli eest Gruusia poliitilise protsessi halvenemises isiklike sanktsioonide kehtestamist;
B.

arvestades, et alates 2018. aastast on Nicaragua ametivõimud süstemaatiliselt ja sihipäraselt vangistanud, ahistanud ja hirmutanud poliitilisi oponente, opositsiooni, üliõpilas- ja maapiirkondade juhte, ajakirjanikke, inimõiguste kaitsjaid, ettevõtjate esindajaid ja kunstnikke, kellele on korduvalt tehtud tapmisähvardusi, keda on hirmutatud, ahistatud, jälgitud, rünnatud, kohtulikult taga kiusatud, kelle kohta on internetis korraldatud laimukampaaniaid ning kellelt on meelevaldselt võetud vabadus; arvestades, et vaatamata neile arvukatele ohtudele täidavad ajakirjanikud ja teised inimõiguste kaitsjad jätkuvalt olulist rolli inimõiguste ja vabaduste olukorra jälgimisel Nicaraguas;
K.

arvestades, et Euroopa kaitsmine on eelkõige kõigi Euroopa demokraatlike riikide kohustus; arvestades, et selle kohustusega peavad kaasnema asjakohased rahalised ja sõjalise võimega seotud eesmärgid; arvestades, et liit on otsustanud anda oma panuse, et astuda vastu Venemaa Föderatsiooni katsetele hävitada rahvusvahelise julgeoleku ja stabiilsuse alused, tehes muu hulgas tihedat koostööd NATOga, mis on selle liikmete kollektiivse kaitse nurgakivi; arvestades, et 18. mail 2022 esitasid Soome ja Rootsi ametlikult oma taotlused NATOga ühinemiseks; arvestades, et on oluline, et kõik NATO liitlased ratifitseeriksid kiiresti Soome ja Rootsi ühinemisprotokollid; arvestades, et Türgi on näidanud vastumeelsust Soome ja Rootsi NATOga ühinemise taotluste suhtes; arvestades, et ELi lepingu artikli 42 lõige 7 on jätkuvalt Euroopa julgeolekustruktuuri oluline element, mis pakub tuge ja kaitset kõigile ELi liikmesriikidele; arvestades, et parlament on väljendanud siirast tänu USA uuendatud abi ja koostöö eest Euroopa territoriaalse kaitse toetamisel ja tagamisel;
12.

rõhutab sarnaselt meelestatud partneritega koostöö tegemise olulisust, et lõpetada sunniviisiline töö kogu maailmas ning tagada, et sunniviisilise töö abil valminud kaupadega ei kaubeldaks; märgib, et vaja on ühiseid pingutusi tagamaks, et keelust ei hoita kõrvale ja et ei muudetaks niisuguste kaupade marsruuti, mille tootmises kahtlustatakse sunniviisilise töö kasutamist;
32.

rõhutab, et püügitegevus, sealhulgas väikesemahuline püük, on Mauritaania majanduse jaoks oluline sektor ning hädavajalik, et tagada riigi majanduslik areng, toiduga kindlustatus ning eelkõige naiste ja noorte toitlustus- ja tööhõivevõimalused, samuti kaasav ja kestlik majanduslik areng kõigile; toetab seetõttu meetmeid, mille eesmärk on oluliselt suurendada kohalike osalejate, sealhulgas väikeste pereettevõtete ja rannikukogukondade vastupanuvõimet kliimamuutuste ja rannikuerosiooni tagajärgedele; rõhutab, et kalandusse tehtavad investeeringud peavad olema selgelt kooskõlas ÜRO kestliku arengu eesmärkidega ega tohi ohustada rannikukogukondade vajadusi; rõhutab, et uues lepingus ette nähtud rahalist toetust tuleks jagada viisil, mis arvestab rannikukogukondade põhjapaneva rolliga;